এবার আসা যাক সংবাদ প্রযোজনা বিভাগের কাজে। পূর্বে যদিও প্রযোজকদের কাজ সম্পর্কে একটি আদর্শ ধারনা দেয়া হয়েছে, যা আন্তর্জাতিকভাবেও অনুসৃত হয়ে আসছে। বাংলাদেশে প্রযোজনা বিভাগের কর্মীরা মূলত সংবাদের কারিগরি দিক বিশেষত নিয়ন্ত্রণ কক্ষ পরিচালনা, এবং অডিও-ভিডিও সম্পাদনার মান নিয়ন্ত্রণে কাজ করে থাকে। অবশ্য অভিজ্ঞতার বিচারে সিনিয়র প্রযোজকরা সংবাদের স্ক্রিপ্টসহ নানা বিষয়ে নিজেদের মতামত দিয়ে থাকেন এবং প্রয়োজনীয় ক্ষেত্রে সিদ্ধান্তও নেন।